smcproject/ml-wiki-sentences huggingface dataset:
ഈജിപ്റ്റോളജിസ്റ്റുകൾക്കിടയിലെ ഇപ്പോഴുള്ള സമവായം ഖഫ്രെയുടെ ശിരസ്സാണ് സ്ഫിംഗ്സിന്റേതെന്നാണ്.
ധാരാളം ചെറിയ ഉപഗ്രഹ നിർമിതികളും ഇവിടെയുണ്ട്.
"രാജ്ഞിമാരുടെ" പിരമിഡുകൾ, സമതല പിരമിഡുക്ക്കൾ, എന്നൊക്കെയാണ് ഈ നിർമിതികൾ അറിയപ്പെടുന്നത്.
ഖൂഫുവിന്റെ പിരമിഡ് സമുച്ചയം
ഇപ്പോൾ നസ്ലെത് എൽ-സമാൻ എന്ന ഗ്രാമത്തിനു കീഴിലുള്ള താഴ്വാര ക്ഷേത്രവും ഖുഫുവിന്റെ പിരമിഡ് സമുച്ചയത്തിന്റെ ഭാഗമാണ്.
ബസാൾട്ട് പാകിയ തറയും ചുണ്ണാമ്പുകല്ലുകൾ കൊണ്ടുണ്ടാക്കിയ ഭിത്തിയും കണ്ടെടുക്കപ്പെട്ടിട്ടുണ്ടെങ്കിലും ഈ ക്ഷേത്രം ഇതുവരെ ഉദ്ഘനനം ചെയ്യപ്പെട്ടിട്ടില്ല.
ഈ ക്ഷേത്രം ഒരു ഉയർന്ന നടപ്പാതയുമായി ബന്ധിപ്പിച്ചിരുന്നുവെങ്കിലും ഗ്രാമം നിർമ്മിക്കപ്പെട്ടപ്പോൾ ഇത് ഏറെക്കുറെ പൂർണ്ണമായി നശിച്ചുപോയി.
ഈ നടപ്പാത ഖൂഫുവിന്റെ മോർച്വറി ക്ഷേത്രത്തിലേയ്ക്കായിരുന്നു പോയിരുന്നത്.
ഈ ക്ഷേത്രത്തിന്റെ പാകിയ ബസാൾട്ട് തറ മാത്രമേ നിലവിലുള്ളൂ.
മോർച്വറി ക്ഷേത്രത്തിൽ നിന്ന് രാജാവിന്റെ പിരമിഡിലേയ്ക്ക് ബന്ധമുണ്ടായിരുന്നു.
രാജാവിന്റെ പിരമിഡിനോടനുബന്ധിച്ച് മൂന്ന് രാജ്ഞിമാരുടെ പിരമിഡുകളും അഞ്ച് ബോട്ട് പിറ്റുകളുമുണ്ട്.
ഇവയിലുണ്ടായിരുന്ന കപ്പലുകൾ പുനർനിർമിച്ച് പ്രദർശിപ്പിച്ചിട്ടുണ്ട്.
ഖഫ്രെയുടെ പിരമിഡ് സമുച്ചയം
താഴ്വാരത്തിലെ ക്ഷേത്രം (സ്ഫിങ്ക്സ് ക്ഷേത്രം എന്നും ചിലപ്പോൾ ഇത് അറിയപ്പെടുന്നു), ഉയർന്ന നടപ്പാത, ഒരു മോർച്വറി ക്ഷേത്രം, രാജാവിന്റെ പിരമിഡ് എന്നിവ ചേർന്നതാണ് ഖഫ്രെയുടെ പിരമിഡ് സമുച്ചയം.
താഴ്വാരത്തിലെ ക്ഷേത്രത്തിൽ നിന്ന് ഖഫ്രെയുടെ ധാരാളം ശില്പങ്ങൾ ലഭിച്ചിട്ടുണ്ട്.
1860-ൽ മരിയെറ്റെ നടത്തിയ പര്യവേഷണത്തിൽ ക്ഷേത്രത്തിലെ ഒരു കിണറ്റിനുള്ളിൽ നിന്നും ധാരാളം ശില്പങ്ങൾ ലഭിച്ചിരുന്നു.
സീഗ്ലിൻ (1909–10), ജങ്കർ, റൈസ്നർ, ഹസ്സൻ എന്നിവർ നടത്തിയ ഉദ്ഘനനത്തിലും ധാരാളം ശില്പങ്ങൾ ലഭിച്ചിരുന്നു.
ഖഫ്രേയുടെ സമുച്ചയത്തിൽ ബോട്ട് പിറ്റുകളും സെർഡാബുള്ള ഒരു അധിക പിരമിഡും ലഭിച്ചിരുന്നു.
ഖഫ്രെയുടെ പിരമിഡ് ഉയർന്ന സ്ഥാനത്ത് സ്ഥിതി ചെയ്യുന്നതിനാലും കൂടുതൽ കുത്തനെ നിർമിച്ചിരിക്കുന്നതിനാലും അടുത്തുള്ള ഖൂഫുവിന്റെ പിരമിഡിനേക്കാൾ വലുതാണ് എന്ന തോന്നലുണ്ടാക്കുന്നുണ്ട്.
എങ്കിലും ഇത് ഉയരവും വ്യാപ്തിയും വച്ചുനോക്കിയാൽ ചെറുതു തന്നെയാണ്.
ഈ പിരമിഡിന്റെ ഉച്ചിയിൽ മൂടുന്ന കല്ലുകൾ ഇപ്പോഴും നിലവിലുണ്ട്.
മെൻകൗറെയുടെ പിരമിഡ് സമുച്ചയം
ഈ സമുച്ചയത്തിൽ ഒരു താഴ്വാര ക്ഷേത്രവും ഉയർന്ന നടപ്പാതയും മോർച്വറി ക്ഷേത്രവും  രാജാവിന്റെ പിരമിഡുമാണുള്ളത്.
താഴ്വാര ക്ഷേത്രത്തിൽ മെൻകൗറെയുടെ ധാരാളം പ്രതിമകളുണ്ട്.
അഞ്ചാം രാജവംശക്കാലത്ത് , താഴ്വാര ക്ഷേത്രത്തോടൊപ്പം ഒരു ചെറിയ ക്ഷേത്രം കൂട്ടിച്ചേർക്കപ്പെട്ടു.
മോർച്വറി ക്ഷേത്രത്തിലും മെൻകൗറെയുടെ ധാരാളം പ്രതിമകളുണ്ടായിരുന്നു.
രാജാവിന്റെ പ്രതിമയ്ക്കൊപ്പം മൂന്ന് രാജ്ഞിമാരുടെ പ്രതിമകളുമുണ്ട്.
നാലു പ്രധാന നിർമിതികളിൽ മെൻകൗറെയുടെ പിരമിഡിലെ മിനുസമായ ലൈംസ്റ്റോൺ ആവരണം മാത്രമേ പൂർണ്ണമായി അപ്രത്യക്ഷമായിട്ടുള്ളൂ.
സ്ഫിങ്ക്സ്
ഖഫ്രേയുടെ ഭരണകാലത്താണ് സ്ഫിങ്ക്സ് നിർമ്മിക്കപ്പെട്ടത്.
സ്ഫിങ്ക്സിന്റെ മുൻകാലുകൾക്കിടയിൽ ഒരു ചാപ്പൽ സ്ഥാപിക്കപ്പെട്ടിരുന്നുവെങ്കിലും ഇത് പലപ്രാവശ്യം നശിച്ചുപോയി.
പുതിയ രാജ്യത്തിന്റെ കാലത്ത് അമെൻഹോടെപ് രണ്ടാമൻ ഒരു പുതിയ ക്ഷേത്രം ഹാരോൺ ഹരെമഖത്തിന് സമർപ്പുക്കുകയും പിൽക്കാല രാജാക്കന്മാർ ഈ നിർമിതിയോട് പല കൂട്ടിച്ചേർക്കലുകൾ നടത്തുകയും ചെയ്തിരുന്നു.
ഖെന്റ്‌കൗവേസ് (ഒന്നാമത്തേത്) രാജ്ഞിയുടെ ശവകുടീരം
ഖെന്റ്‌കൗവേസ് ഒന്നാമയെ ഗിസയിലായിരുന്നു മറവ് ചെയ്തത്.
മദ്ധ്യ മേഖലയിലാണ് ഈ രാജ്ഞിയുടെ ശവകുടീരം (എൽ.ജി. 100, ജി. 8400 എന്നീ പേരുകളിൽ അറിയപ്പെടുന്നു) സ്ഥിതി ചെയ്യുന്നത്.
മെൻകൗറെയുടെ പിരമിഡിനടുത്താണിത്.
രാജ്ഞിയുടെ പിരമിഡ്, ഒരു ബോട്ട് പിറ്റ്, താഴ്വാരക്ഷേത്രം, ഒരു പിരമിഡ് പട്ടണം എന്നിവ ഈ സമുച്ചയത്തിന്റെ ഭാഗമാണ്.
കല്ലുവെട്ടുന്ന സ്ഥലത്തുനിന്ന് വലിയ കല്ലുകൾ വലിച്ചുകൊണ്ടുവന്ന സ്ഥാപിച്ചാണ് പിരമിഡുകൾ നിർമിച്ചത് എന്ന പ്രമാണത്തെ അടിസ്ഥാനമാക്കിയാണ് മിക്ക നിർമ്മാണ സിദ്ധാന്തങ്ങളും നിലനിൽക്കുന്നത്.
കല്ലുകൾ എങ്ങനെയാണ് പിരമിഡ് വരെ കൊണ്ടുവന്നത്, അതിനുപയോഗിച്ച മാർഗ്ഗമെന്ത് എന്നീ കാര്യങ്ങളിലാണ് അഭിപ്രായവ്യത്യാസങ്ങൾ നിലവിലുള്ളത്.
അടുത്തകാലത്തായി മുന്നോട്ടുവയ്ക്കപ്പെട്ടതും അത്ര പ്രചാരം സിദ്ധിക്കാത്തതുമായ ഒരു സിദ്ധാന്തമനുസരിച്ച് ഈ കല്ലുകൾ പിരമിഡ് സ്ഥിതി ചെയ്യുന്ന സ്ഥലത്തുതന്നെ ഒരുതരം "ചുണ്ണാമ്പുകൽ-കോൺക്രീറ്റ്" ഉപയോഗിച്ച് നിർമ്മിക്കുകയാണ് ചെയ്തത്.
പിരമിഡ് നിർമ്മാണ സാങ്കേതികവിദ്യ കാലങ്ങൾ കൊണ്ടാവണം ആർക്കിടെക്റ്റുകൾ തയ്യാറാക്കിയത്.
പരന്ന കല്ലുള്ള (മണലില്ലാത്ത) ഒരു സ്ഥലം തിരഞ്ഞെടുത്ത് അത് അടിസ്ഥാനമാക്കിയാണ് നിർമ്മാണം ആരംഭിച്ചിരുന്നത്.
ആദ്യ നിര കല്ലുകൾ സ്ഥാപിച്ചശേഷം തിരശ്ചീനമായതും ഒന്നിനു മുകളിൽ മറ്റൊന്ന് എന്ന രീതിയിൽ നിർമിച്ചതുമായ പാളികളായാണ് പിരമിഡ് നിർമിച്ചിരുന്നത്.
ഗിസയിലെ പിരമിഡിന് ആവശ്യം വന്ന കല്ലുകൾ മിക്കതും നിർമ്മാണസ്ഥലത്തിനു തൊട്ട് തെക്കുനിന്ന് ഘനനം ചെയ്തതായാണ് കാണുന്നത്.
നൈലിനപ്പുറത്തുനിന്നുള്ള ചുണ്ണാമ്പുകല്ലുകൾ ഉപയോഗിച്ചാണ് പിരമിഡുകളുടെ മിനുസമായ ബാഹ്യ ആവരണം നൽകപ്പെട്ടിരുന്നത്.
ഇത് ശ്രദ്ധയോടെ മുറിച്ചെടുത്ത് ചങ്ങാടങ്ങളിലാക്കി ഗിസയിലെത്തിച്ച് നിർമ്മാണസ്ഥലത്തേയ്ക്ക് വലിച്ചു കൊണ്ടുപോവുകയായിരുന്നു ചെയ്തിരുന്നത്.
വലിയ പിരമിഡിന്റെ കീഴ്ഭാഗത്തുള്ള ചില ബാഹ്യ ആവരണശിലകൾ മാത്രമേ ഇപ്പോൾ നിലവിലുള്ളൂ
പിരമിഡിന്റെ സമമിതി നിലനിർത്തണമെന്നുണ്ടെങ്കിൽ ബാഹ്യ കവചശിലകളുടെ ആകൃതി തുല്യ ഉയരവും വീതിയുമുള്ള‌തായിരിക്കണമായിരുന്നു.
എല്ലാ ശിലകളും പിരമിഡിന്റെ കോണനുസരിച്ച് രേഖപ്പെടുത്തി ശ്രദ്ധയോടെ മുറിച്ച് ശരിപ്പെടുത്തിയതായിരുന്നിരിക്കണം.
നിർമ്മാണസമയത്ത് ബാഹ്യപ്രതലം മിനുസമുള്ളതായിരുന്നു.
കാലക്രമേണ അധികമുള്ള കല്ലുകൾ നഷ്ടപ്പെട്ടു പോവുകയായിരുന്നു.
പുരാതന ഈജിപ്റ്റിലെ ഫറവോമാരുടെ ഭൗതികശരീരം സൂക്ഷിക്കുവാനാണ് ഗിസായിലെയും മറ്റിടങ്ങളിലേയും പിരമിഡുകൾ നിർമിച്ചതെന്നാണ് കണക്കാക്കപ്പെടുന്നത്.
ഫറവോയുടെ ആത്മാവിന്റെ ഒരു ഭാഗമായ ക ഇദ്ദേഹത്തിന്റെ ശരീരത്തിൽ തന്നെ സ്ഥിതി ചെയ്യുമെന്നായിരുന്നു വിശ്വാസം.
മരിച്ചവരുടെ രാജാവ് എന്ന നിലയിൽ തന്റെ ശരിയായ ജോലികൾ ചെയ്യുവാൻ ഫറവോയുടെ ശരീരം സൂക്ഷിക്കേണ്ടത് അത്യാവശ്യമായിരുന്നു.
ഇദ്ദേഹത്തിന്റെ ശരീരം സൂക്ഷിക്കുന്നതിനൊപ്പം തന്റെ മരണശേഷം ഫറവോയ്ക്ക് ആവശ്യം വരുന്ന വസ്തുവകകൾ സൂക്ഷിക്കുവാനും പിരമിഡ് ഉപയോഗിക്കപ്പെട്ടിരുന്നു.
ഭൂമിയിലെ മരണം അടുത്ത ലോകത്തിലേയ്ക്കുള്ള യാത്രയുടെ ആരംഭമായാണ് ഈജിപ്റ്റിലെ ആൾക്കാർ വിശ്വസിച്ചിരുന്നത്.
പിരമിഡിനു താഴെയോ അതിനുള്ളിലോ ആയി രാജാവിന്റെ ശരീരം എംബാം ചെയ്ത് ഇതിനായി സൂക്ഷിച്ചുവച്ചിരുന്നു.
മരണശേഷമുള്ള ജീവിതത്തിലേയ്ക്ക് മാറുവാനുള്ള സൗകര്യമൊരുക്കാനായിരുന്നു ഇത്.
ജോലിക്കാരുടെ പട്ടണം
ആയിരക്കണക്കിന് വിദഗ്ദ്ധ തൊഴിലാളികളും അവിദഗ്ദ്ധ തൊഴിലാളികളും ഇവരെ സഹായിക്കാനായുള്ള ജീവനക്കാരുമുണ്ടെങ്കിലേ പിരമിഡ് നിർമ്മാണത്തിനാവശ്യമായ വലിയ തോതിലുള്ള ഘനനവും കല്ലുകൾ നീക്കുന്നതും മറ്റും സാധിക്കുമായിരുന്നുള്ളൂ.
ബേക്കർമാർ, മരപ്പണിക്കാർ, വെള്ളം കൊണ്ടുപോകുന്നവർ തുടങ്ങിയവർ ധാരാളമായി ഉണ്ടായിരുന്നിരിക്കണം.
പിരമിഡ് നിർമ്മിക്കാൻ ഉപയോഗിച്ചിരുന്ന മാർഗ്ഗം സംബന്ധിച്ച ഊഹാപോഹങ്ങ‌ൾ പോലെ തന്നെ ഇതിനായി എത്ര ജോലിക്കാർ ആവശ്യമുണ്ടായിരുന്നു എന്നതുസംബന്ധിച്ചും സിദ്ധാന്തങ്ങൾ മുന്നോട്ടുവയ്ക്കപ്പെട്ടിട്ടുണ്ട്.
ഗ്രീക്ക് ചരിത്രകാരനായ ഹെറോഡോട്ടസ് ബി.സി. 450-ൽ ഗിസ സന്ദർശിച്ചപ്പോൾ ഗിസയിലെ ഈജിപ്ഷ്യൻ പുരോഹിതന്മാർ അദ്ദേഹത്തോടു പറഞ്ഞത് ഗിസയിലെ പിരമിഡിനായി 400,000 പുരുഷന്മാർ 20 വർഷം പണിയെടുത്തുവെന്നാണ്.
100,000 പേർ വീതം മൂന്ന് മാസം വീതം ജോലി ചെയ്യുകയായിരുന്നു എന്നാണ് ഇദ്ദേഹം രേഖപ്പെടുത്തിയിരിക്കുന്നത്.
ശവകുടീരങ്ങളിൽ നിന്ന് ലഭിച്ച വിവരങ്ങളനുസരിച്ച് 10,000 പേർ മൂന്നു മാസം നീണ്ട ഷിഫ്റ്റുകളിൽ 30 വർഷം ജോലി ചെയ്താണ് ഒരു പിരമിഡ് നിർമിച്ചിരുന്നത്.
ഗിസയിലെ പിരമിഡ് സമുച്ചയത്തിനു ചുറ്റുമായി ഒരു വലിയ കൽമതിലുണ്ട്.
ഇതിനു പുറത്തായി മാർക്ക് ലെഹ്നറും അദ്ദേഹത്തിന്റെ സംഘവും ഒരു പട്ടണം കണ്ടെത്തുകയുണ്ടായി.
ഇവിടെയാണ് പിരമിഡ് നിർമ്മാണത്തൊഴിലാളികൾ ജീവിച്ചിരുന്നത്.
ഖാഫ്രെ , മെൻകൗറെ സമുച്ചയങ്ങൾക്ക് തെക്കു കിഴക്കായാണ് ഈ പട്ടണം സ്ഥിതി ചെയ്തിരുന്നത്.
സംഘമായി ഉറങ്ങാനുള്ള സൗകര്യം, ബേക്കറികൾ, മദ്യം നിർമ്മിക്കുന്ന സ്ഥലങ്ങൾ, അടുക്കളകൾ (ബ്രെഡ്, ബീഫ്, മത്സ്യം എന്നിവയായിരുന്നു പ്രധാന ആഹാരങ്ങൾ), ഒരു ആശുപത്രി, സെമിത്തേരി (ഇവിടെനിന്ന് ലഭിച്ച ചില അസ്ഥികൂടങ്ങളിൽ നിർമ്മാണസ്ഥലത്തുവച്ചുനടന്ന അപകടങ്ങളിലെ പരിക്കുകൾ ദൃശ്യമായിരുന്നു) എന്നിവ ഇവിടെ കണ്ടെത്തപ്പെട്ടിട്ടുണ്ട്.
നാലാം രാജവംശത്തിന്റെ (2520–2472 BC) മദ്ധ്യകാലത്തുണ്ടായിരുന്ന പട്ടണമായിരുന്നു ഇത്.
ഖൂഫുവിന്റെ കാലശേഷം (വലിയ പിരമിഡിന്റെ നിർമ്മാണശേഷം) ആണ് ഇത്.
മാർക്ക് ലെഹ്നറുടെയും എ.ഇ.
ആർ.എ. ടീമിന്റെയും അഭിപ്രായത്തിൽ; "ഈ പട്ടണപ്രദേശം വികസിച്ചത് വളരെപ്പെട്ടെന്നായിരുന്നിരിക്കണം. മിക്കവാറും എല്ലാ നിർമ്മാണങ്ങളും നടന്നത് ഖാഫ്രെയുടെയും മെൻകൗറെയുടെയും ഭരണകാലമായ 35-50 വർഷക്കാലത്തായിരുന്നു. ഇവരായിരുന്നു ഗിസയിലെ രണ്ടാമത്തെയും മൂന്നാമത്തെയും പിരമിഡുകൾ നിർമിച്ചത്".
കാർബൺ ഡേറ്റിംഗ് ഉപയോഗിക്കാതെ കളിമൺ പാത്രങ്ങളുടെ കഷണങ്ങ‌ൾ മാത്രം നിരീക്ഷിച്ച സംഘത്തിന്റെ നിഗമനം ഇങ്ങനെയായിരുന്നു; "ആസൂത്രണം ചെയ്ത ഒരു ആവാസസ്ഥലത്തിന്റെ ലക്ഷണങ്ങളാണ് കാണാൻ സാധിക്കുന്നത്. ഖാഫ്രെ (2520–2494 BC) മെൻകൗറെ (2490–2472 BC) എന്നിവരുടെ കാലത്തായിരുന്നു ഇതെന്ന് വ്യക്തമാണ്".
സെമിത്തേരികൾ പടിഞ്ഞാറൻ ഫീൽഡ് കിഴക്കൻ ഫീൽഡ് സെമെറ്ററി ജി.ഐ.എസ്. മദ്ധ്യത്തിലെ ഫീൽഡ് തെക്കൻ ഫീൽഡ് പിരമിഡ് നിർമാതാക്കളുടെ ശവകുടീരങ്ങൾ പുതിയ രാജ്യം അവസാന കാലഘട്ടം ആസ്ട്രോണമി ഗിസ പിരമിഡ് സമുച്ചയം രാത്രിയിൽ
ഗിസയിലെ മൂന്ന് പിരമിഡുകളുടെയും വശങ്ങൾ വാനനിരീക്ഷണമുപയോഗിച്ച് ഒരു ഡിഗ്രിയുടെ ഒരംശം കൃത്യതയോടെ തെക്കു വടക്ക്, കിഴക്കുപടിഞ്ഞാറായി വ്യവസ്ഥ ചെയ്തിട്ടുണ്ട്.
അടുത്തകാലത്ത് ഇത്തരം ബോധപൂർവ്വമായ രീതിക്ക് ചില വിശദീകരണങ്ങൾ മുന്നോട്ടുവയ്ക്കപ്പെട്ടിട്ടുണ്ട്.
എസ്. ഹാക്ക്, ഒ. ന്യൂഗെബൗർ , കെ. സ്പെൻസ്, ഡി. റോളിംഗ്സ് , കെ. പിക്കറിംഗ്, ജെ, ബെൽമോണ്ടെ എന്നിവർ മുന്നോട്ടുവച്ച വിശദീകരണങ്ങൾ പ്രാധാന്യമർഹിക്കുന്നു.
പിരമിഡുകൾ സ്ഥാപിച്ചിരിക്കുന്നത് ഓറിയോൺ എന്ന നക്ഷത്രരാശിയുടെ രൂപത്തിലാണെന്ന അഭിപ്രായവും നിലവിലുണ്ട്.
ഇതും കാണുക ഈജിപ്ഷ്യൻ പിരമിഡുകൾ വിവിധ രാജ്യങ്ങളിലെ പുരാതന വാനനിരീക്ഷണകേന്ദ്രങ്ങൾ ഈജിപ്റ്റുമായി സംബന്ധിക്കുന്ന വിഷയങ്ങളുടെ പട്ടിക ഈജിപ്റ്റിലെ പിരമിഡുകളുടെ പട്ടിക മെഗാലിത്തിക് സൈറ്റുകളുടെ പട്ടിക അവലംബം പുറത്തേക്കുള്ള കണ്ണികൾ Newsweek's Interactive Graphic on Djedefre's pyramid with Interactive Timeline of the major pyramids of ancient Egypt Archived 2008-06-17 at the Wayback Machine .
3D model of the pyramids Archived 2008-12-01 at the Wayback Machine .
for use in Google Earth Pyramid Photographs on GlobalAmity.net digital.egypt Archived 2006-10-26 at the Wayback Machine .
- QTVR fullscreen panoramas on Giza Plateau Pyramids in Giza Archived 2006-09-02 at the Wayback Machine .
Pictures of Giza Pyramids published under Creative Commons License Archived 2011-07-28 at the Wayback Machine .
3D virtual tour explaining Houdin's theory (plug in needed) Archived 2009-06-03 at the Wayback Machine .
A 3D virtual Panoramic with zooming showing the Great site Archived 2008-10-11 at the Wayback Machine .
29°58′34″N 31°07′58″E ﻿ / ﻿ 29.97611°N 31.13278°E ﻿ / 29.97611; 31.13278
ഗിസെലെ ബുണ്ട്ചെൻ ഇംഗ്ലീഷ് വിലാസം https://ml.wikipedia.org/wiki/Gisele_B%C3%BCndchen
ഒരു ബ്രസീലിയൻ മോഡലും ആക്ടിവിസ്റ്റും ബിസിനസ്സ് വുമണുമാണ് ഗിസെലെ കരോലിൻ ബുണ്ട്ചെൻ (ബ്രസീലിയൻ പോർച്ചുഗീസ്: [ʒiˈzɛli ˈbĩtʃẽ], ജർമ്മൻ: [ˈbʏntçn̩], ജനനം: 20 ജൂലൈ 1980) )
2001 മുതൽ, ലോകത്തിലെ ഏറ്റവും ഉയർന്ന പ്രതിഫലം ലഭിക്കുന്ന മോഡലുകളിൽ ഒന്നാണ് ബുണ്ട്ചെൻ.
2007 ൽ വിനോദ വ്യവസായത്തിലെ 16-ാമത്തെ ധനികയായ വനിതയായിരുന്നു.
കൂടാതെ 2012 ൽ ഏറ്റവും കൂടുതൽ വരുമാനം നേടിയ മോഡലുകളുടെ ഫോബ്‌സ് പട്ടികയിൽ ഒന്നാം സ്ഥാനം നേടി.
2014 ൽ ഫോബ്‌സ് ലോകത്തെ ഏറ്റവും ശക്തയായ 89-ാമത്തെ വനിതയായി ബുണ്ട്ചെനെ പട്ടികപ്പെടുത്തി.
മോഡലിംഗിന്റെ ഹെറോയിൻ ചിക് യുഗം 1999 ൽ അവസാനിപ്പിച്ചതിന് വോഗ് ബുണ്ട്ചെനെ ബഹുമാനിക്കുന്നു.
പകരം കുനിവും സ്വർണ്ണനിറവും ഉപയോഗിച്ച് സെക്സിയും ആരോഗ്യകരമായ രൂപം നൽകി.
2000 മുതൽ 2007 പകുതി വരെ വിക്ടോറിയയുടെ സീക്രട്ട് എയ്ഞ്ചലായിരുന്നു ബുണ്ട്ചെൻ.
വിക്ടോറിയാസ് സീക്രട്ടിന്റെ ഏറ്റവും വലിയ കരാറിൽ ഒപ്പുവെച്ചിരുന്നു.
"കുതിര നടത്തം" മാർഗ്ഗം തെളിയ്‌ക്കുകയും ജനപ്രിയമാക്കുകയും ചെയ്തതിന്റെ ബഹുമതി അവർക്കാണ്.
കാൽമുട്ടുകൾ ഉയർത്തിപ്പിടിച്ച് കാലുകൾ ചവിട്ടിക്കൊണ്ട് ഒരു ചലനം സൃഷ്ടിക്കുന്നു.
2007-ൽ ക്ലോഡിയ ഷിഫർ ബുണ്ട്ചെനെ അവശേഷിക്കുന്ന ഒരേയൊരു സൂപ്പർ മോഡൽ എന്ന് വിളിച്ചു.
1,200 ലധികം മാഗസിൻ കവറുകളിൽ ബുണ്ട്ചെൻ പ്രത്യക്ഷപ്പെട്ടു.
ടാക്സി (2004) എന്ന ചിത്രത്തിലെ അഭിനയത്തിന് 2005 ലെ ടീൻ ചോയ്സ് അവാർഡിൽ ചോയ്സ് മൂവി ഫീമെയ്ൽ ബ്രേക്ക് ഔട്ട് സ്റ്റാർ, ചോയ്സ് മൂവി വില്ലൻ എന്നിവയ്ക്കായി ബുണ്ട്ചെൻ നാമനിർദ്ദേശം ചെയ്യപ്പെട്ടു.
ദ ഡെവിൾ വിയേഴ്സ് പ്രാഡ (2006) എന്ന സിനിമയിൽ ഒരു സഹകഥാപാത്രമായിരുന്നു.
2010 മുതൽ 2011 വരെ ഗിസെൽ ഗ്രീൻ ടീം എന്ന വിദ്യാഭ്യാസ പരിസ്ഥിതി കാർട്ടൂണിന്റെ എക്സിക്യൂട്ടീവ് പ്രൊഡ്യൂസറായിരുന്നു.
2016 ൽ എമ്മി അവാർഡ് നേടിയ ഡോക്യുമെന്ററി സീരീസായ ഇയേഴ്സ് ഓഫ് ലിവിംഗ് ഡേഞ്ചറസ്ലിയിൽ "ഫ്യൂലിംഗ് ദി ഫയർ" എപ്പിസോഡിൽ അർനോൾഡ് ഷ്വാർസെനെഗറുമായി എപ്പിസോഡ് പങ്കിട്ടു.
സേവ് ദി ചിൽഡ്രൻ, റെഡ്ക്രോസ്, ഡോക്ടേഴ്സ് വിത്തൗട്ട് ബോർഡേഴ്സ് എന്നിവ ബുണ്ട്ചെന്റെ ജീവകാരുണ്യ പ്രവർത്തനങ്ങളിൽ ഉൾപ്പെടുന്നു.
2009 മുതൽ ഐക്യരാഷ്ട്ര പരിസ്ഥിതി പരിപാടിയുടെ ഗുഡ്‌വിൽ അംബാസഡറാണ്.
ഹൊറിസോണ്ടിനയിൽ ജനിച്ച റിയോ ഗ്രാൻഡെ ഡോ സുൾ, ആറാം തലമുറ ജർമ്മൻ ബ്രസീലുകാരൻ ആണ്.
ബാങ്ക് ക്ലാർക്ക് പെൻഷനറായ വാനിയ (നീ നോനെൻമച്ചർ), സാമൂഹ്യശാസ്ത്രജ്ഞനും എഴുത്തുകാരനുമായ വാൾഡിർ ബണ്ട്ചെൻ എന്നിവരുടെ മകളായി ജനിച്ചു.
അവരുടെ മുത്തച്ഛൻ വാൾട്ടർ ബണ്ട്‌ചെൻ ഒരിക്കൽ ഹൊറിസോണ്ടിനയുടെ മേയറായി സേവനമനുഷ്ഠിച്ചിട്ടുണ്ട്.
റാക്വൽ, ഗ്രാസീല, ഗബ്രിയേല, റാഫേല, അവരുടെ സഹോദര ഇരട്ടയായ പട്രീഷ്യ എന്നീ അഞ്ച് സഹോദരിമാർക്കൊപ്പമാണ് അവർ വളർന്നത്.
റോമൻ കത്തോലിക്കരായിരുന്നു കുടുംബം.
അവരുടെ മാതാപിതാക്കൾ ജർമ്മൻ സംസാരിക്കുകയും ബണ്ട്‌ചെൻ സ്‌കൂളിൽ ജർമ്മൻ ഭാഷ പഠിക്കുകയും ചെയ്‌തെങ്കിലും അവർ പിന്നീട് ആ ഭാഷ സംസാരിച്ചിരുന്നില്ല.
ബണ്ട്ചെൻ പോർച്ചുഗീസ്, ഇംഗ്ലീഷ്, ഇറ്റാലിയൻ, സ്പാനിഷ്, കുറച്ച് ഫ്രഞ്ച് എന്നിവ സംസാരിക്കും.
ബണ്ട്ചെൻ ഒരു വോളിബോൾ കളിക്കാരിയാകാൻ ആഗ്രഹിച്ചു.
എന്നാൽ 1993-ൽ അവരുടെ അമ്മ അവളെയും സഹോദരിമാരായ പട്രീഷ്യയെയും ഗബ്രിയേലയെയും ഒരു മോഡലിംഗ് കോഴ്‌സിൽ ചേർത്തു.
കോഴ്‌സ് അവസാനിച്ചതിന് ശേഷം, പെൺകുട്ടികൾക്ക് കുരിറ്റിബ, സാവോ പോളോ, റിയോ ഡി ജനീറോ എന്നിവിടങ്ങളിലേക്കുള്ള ഒരു യാത്ര സമ്മാനമായി ലഭിച്ചു.
അവിടെ ഒരു ഷോപ്പിംഗ് മാളിൽ നിന്ന് എലൈറ്റ് മോഡൽ മാനേജ്‌മെന്റ് അവളെ കണ്ടെത്തി.
എലൈറ്റ് മോഡൽ ലുക്ക് എന്ന ദേശീയ മത്സരത്തിൽ ബണ്ട്ചെൻ രണ്ടാം സ്ഥാനത്തെത്തി, അത് ലുക്ക് ഓഫ് ദ ഇയർ എന്ന് അറിയപ്പെട്ടിരുന്നു.
1995-ൽ, ബണ്ട്ചെൻ തന്റെ മോഡലിംഗ് ജീവിതം ആരംഭിക്കുന്നതിനായി സാവോ പോളോയിലേക്ക് മാറി.
1996 ലെ ന്യൂയോർക്ക് ഫാഷൻ വീക്കിൽ അവൾ അരങ്ങേറ്റം കുറിച്ചു.
കരിയർ 1997–2000: കരിയർ തുടക്കം
1997-ൽ, 1998-ലെ അലക്‌സാണ്ടർ മക്വീൻ റൺവേ ഷോയിൽ അഭിനയിക്കുന്നതിന് മുമ്പ് 42 തവണ ബണ്ട്ചെൻ ലണ്ടനിൽ നിരസിക്കപ്പെട്ടു.
1998-ൽ, മിസോണി, ക്ലോസ്, ഡോൾസ് ഗബ്ബാന, വാലന്റീനോ, ജിയാൻഫ്രാങ്കോ ഫെറെ, റാൽഫ് ലോറൻ, വെർസേസ് കാമ്പെയ്‌നുകൾക്കായി ബണ്ട്ചെൻ പോസ് ചെയ്തു.
ബ്രിട്ടീഷ് വോഗിന്റെ അവരുടെ ആദ്യ കവർ വോഗ് പാരീസിന്റെ കവറിൽ അവർ പ്രത്യക്ഷപ്പെട്ടു.
ബ്രിട്ടീഷ് വോഗിന്റെയും ഐ-ഡി.
യുടെയും കവറിൽ "എ ഗേൾ കോൾഡ് ഗിസെലെ" എന്ന മുഖഭാഗചിത്രം അവതരിപ്പിച്ചു എലൈറ്റ് മോഡൽ മാനേജ്‌മെന്റിന്റെ തൊഴിൽ പരിതസ്ഥിതിയിൽ അതൃപ്‌തിയുള്ള ബണ്ട്‌ചെൻ 1999-ൽ IMG മോഡലുകളുമായി ഒപ്പുവച്ചു അവലംബം പുറംകണ്ണികൾ വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം ) ഔദ്യോഗിക വെബ്സൈറ്റ് ഗിസെലെ ബുണ്ട്ചെൻ at the Fashion Model Directory ഇന്റർനെറ്റ് മൂവി ഡാറ്റാബേസിൽ നിന്ന് ഗിസെലെ ബുണ്ട്ചെൻ Voguepedia
ഗിസ പിരമിഡ് ഇംഗ്ലീഷ് വിലാസം https://ml.wikipedia.org/wiki/Great_Pyramid_of_Giza
29°58′45.03″N 31°08′03.69″E ﻿ / ﻿ 29.9791750°N 31.1343583°E ﻿ / 29.9791750; 31.1343583
യേശുവിന് 2750 വർഷങ്ങൽക്കു മുമ്പ് ഖുഫു എന്ന ഫറോവ സ്വന്തം ശവകുടീരം കാത്ത് സൂക്ഷിക്കുന്നതിനു വേണ്ടി പണികഴിപ്പിച്ച ഈ പിരമിഡ് ഭൂമിയിൽ ഏറ്റവും പഴക്കമുള്ളതും ഏറ്റവും ഉയരംകൂടിയതുമായ മനുഷ്യ നിർമ്മിത വാസ്തുശില്പ്പമായി ഇന്നും നിലകൊള്ളുന്നു.
ഇപ്പോഴും ഭീമാകാരന്മാരുടെ കാരണവരായി ഇത് തലയുയർത്തിപ്പിടിച്ചു നിൽക്കുന്നു.
പ്രാചീന സപ്താത്ഭുതങ്ങളിൽ അവശേഷിക്കുന്ന ഒന്നേയൊന്ന്.
ചതുരാകൃതിയിൽ ചെത്തിയെടുത്ത വലിയ ചുണ്ണാമ്പുകല്ലുകളും, കരിങ്കല്ലുകളുമാണ് ഈ പിരമിഡിന്റെ നിർമ്മാണത്തിനായി ഉപയോഗിച്ചിരിക്കുന്നത്.
80 ടണ്ണോളം ഭാരമുള്ള കരിങ്കലുകൾ വരെ ഈ കൂട്ടത്തിലുണ്ട്.
ഈ കരിങ്കല്ലുകൾ ഈജിപ്തിലെ തന്നെ കൈറോയിൽ നിന്നും 800 കി.
മി അകലെയുള്ള അസ്വവാനിൽ നിന്നാണത്രെ കൊണ്ടു വന്നിട്ടുള്ളത്.
ഇത്ര അകലെനിന്ന് ഇത്രയും വലിയ പാറകൾ കൊണ്ടു വരാൻ ചങ്ങാടങ്ങളും നൈലിന്റെ ഒഴുക്കും തന്നെയായിരിന്നിരിക്കണം സഹായിച്ചത്.
ഇതും കാണുക ഗിസ നെക്രൊപോളിസ് ഗിസയിലെ പിരമിഡ്(ഇംഗ്ലീഷ്)[ ] വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം )
ഗിസയിലെ പിരമിഡുകൾ കൃഷി ചെയ്ത നൈൽ നദീതടത്തിന്റെയും പശ്ചാത്തലത്തിൽ പിരമിഡുകളുടെയും ആകാശദൃശ്യം
ഗിസയിലെ ഗ്രേറ്റ് പിരമിഡ് ( ചിയോപ്സിന്റെയോ ഖുഫുവിന്റെയോ പിരമിഡ് ), കുറച്ച് ചെറിയതും  കുറച്ച് തെക്ക് പടിഞ്ഞാറായി സ്ഥിതി ചെയ്യുന്നതുമായ ഖഫ്രെയുടെ (ചെഫ്രെൻ) പിരമിഡ്, ഇടത്തരം വലിപ്പം മാത്രമുള്ളതും കുറച്ചുകൂടി തെക്ക് പടിഞ്ഞാറായി സ്ഥിതി ചെയ്യുന്ന മെൻകൗറെയുടെ പിരമിഡ് (അല്ലെങ്കിൽ മൈകെറിനോസ്) എന്നിവയാണ് ഗിസയിലെ പിരമിഡുകൾ എന്ന് വിളിക്കപ്പെടുന്നത്.
സ്ഫിങ്ക്സ് ഈ പിരമിഡ്-സമുച്ചയ‌ത്തിന്റെ കിഴക്കായാണ് സ്ഥിതി ചെയ്യുന്നത്.
ഖൂഫുവിന്റെ പിരമിഡ് ഖഫ്രെയുടെ പിരമിഡ് സമുച്ചയം
ഇതും കാണുക ഗിസ നെക്രൊപൊളിസ് അവലംബം
ഗിസയിലെ ബൃഹത് സ്ഫിങ്ക്സ് ഗിസയിലെ സ്ഫിങ്ക്സ് പ്രതിമ
ഈജിപ്തിലെ ഗിസയിൽ സ്ഥിതിചെയ്യുന്ന, മനുഷ്യന്റെ ശിരസ്സും സിംഹത്തിന്റെ ഉടലുമുള്ള സ്ഫിങ്ക്സിന്റെ ചുണ്ണാമ്പ് കല്ലിൽ നിർമ്മിച്ച ഒരു വലിയ ശില്പമാണ് ഗിസയിലെ സ്പിങ്ക്സ് അഥവാ ഗിസയിലെ ബൃഹത് സ്ഫിങ്ക്സ് (ഇംഗ്ലീഷ്: Great Sphinx of Giza Arabic : أبو الهول‎‎ Abū al-Haul .) .
സ്ഫിങ്ക്സ് പ്രതിമകൾ ലോകത്ത് അനേകം ഉണ്ടെങ്കിലും പൊതുവെ സ്ഫിങ്ക്സ് എന്ന പദത്താൽ ഗിസയിലെ സ്ഫിങ്ക്സിന്റെയാണ് വിവക്ഷിക്കപ്പെടുന്നത്.
നൈലിന്റെ പടിഞ്ഞാറെക്കരയിൽ കിഴക്ക് ദർശനമായാണ് ഈ ശില്പം പണിതിരിക്കുന്നത്.
ശില്പത്തിന്റെ മുഖം ഖഫ്രെ ഫറവോയെ പതിനിധികരിക്കുന്നതാണ് എന്ന് കരുതപ്പെടുന്നു.
പാദം മുതൽ വാൽ വരെ 238 അടിയും(73 മീ.), കീഴ്ഭാഗം മുതൽ ശിരസ്സ് വരെ 66.3 അടിയുമാണ് (20.21 മീ.) ഈ ശില്പത്തിന്റെ വലിപ്പം.
ഈജിപ്തിലെ അറിയപ്പെടുന്ന ഏറ്റവും പഴക്കം ചെന്ന പുരാതന ശില്പങ്ങളിൽ ഒന്നാണ് സ്ഫിങ്ക്സ്.
പുരാതന സാമ്രാജ്യത്തിൽ ഫറവോആയിരുന്ന ഖഫ്രെയുടെ (c. 2558–2532 BC) ഭരണകാലത്താണ് ഇത് പണികഴിപ്പിക്കപ്പെട്ടത് എന്ന് കരുതപ്പെടുന്നു.
നിർമ്മിതി ഖഫ്രെ താഴ്വരയുടെ രൂപരേഖയും അതിൽ സ്ഫിങ്ക്സിന്റെ സ്ഥാനവും
ഗിസ പീഠഭൂമിയിലെ ഒരു പാറയിൽ കൊത്തിയുണ്ടാക്കിയ ഒറ്റക്കൽ ശില്പമാണ് സ്ഫിങ്ക്സ്.
ഇതേ ക്വാറിയിൽനിന്നുതന്നെയാണ് പിരമിഡുകൾ ഉൾപ്പെടെയുള്ള ഗിസയിലെ മറ്റു പല നിർമ്മിതികൾക്കും ആവശ്യമായ ശിലകൾ ഖനനം ചെയ്തതും.
സ്ഫിങ്ക്സിന്റെ പാദം ഉൾപ്പെടെയുള്ള കീഴ്ഭാഗം കട്ടിയേറിയ കൽപാളിയിലാണ് പെടുന്നത്.
കഴുത്ത് വരെയുള്ള ഭാഗം താരതമ്യേന മൃദുലമായ കൽ പാളിയിൽ വരുന്നതിനാൽ സാരമായ ശിഥലീകരണത്തിന് സ്ഫിങ്ക്സിന്റെ ഈ ഭാഗം വിധേയമായിട്ടുണ്ട്.
പക്ഷെ ശിരസ്സ് കൊത്തിയിരിക്കുന്ന കല്ല് കൂടുതൽ ഉറപ്പുള്ളതാണ്.
പുനഃരുദ്ധാരണം ഭാഗികമായി പുറത്തെടുത്ത സ്ഫിങ്ക്സ്, ca.
1878-ൽ.
സ്ഫിങ്ക്സും പശ്ചാത്തലത്തിൽ ഖഫ്രെയുടെ പിരമിഡും , 2005-ൽ.
ഒരുകാലത്ത് ഗിസ് നെക്രോപോളിസ് തന്നെ ഉപേക്ഷിക്കപ്പെട്ട നിലയിൽ ആയിരുന്നു.
വളരെ നാളുകൾ മണൽ മൂടികിടന്ന സ്ഫിങ്ക്സ് പ്രതിമയെ ഉദ്ഖനനം ചെയ്ത് വീണ്ടെടുത്തത് ഈജിപ്തിലെ യുവ-ഫറവോ ആയിരുന്ന തുത്മോസ് നാലാമനാണ് (1401–1391 അല്ലെങ്കിൽ 1397–1388 BC).
ബി.സി 1400ലായിരുന്നു ഇത്.
ഒരിക്കൽ ഗിസ പീഠഭൂമിയിൽ വിശ്രമിക്കുകയായിരുന്ന തുത്മോസിന് ഈജിപ്ഷ്യൻ ദേവനായിരുന്ന റായുടെ സ്വപ്നദർശനം ലഭിച്ചുവെന്നും, സ്വപ്നത്തിൽ സ്ഫിങ്ക്സിനെ മണ്ണിനടിയിൽനിന്നും വീണ്ടെടുക്കാൻ ആവശ്യപ്പെട്ടു എന്നുമാണ് ഐതിഹ്യം.
സ്ഫിങ്കിസിന്റെ മുൻ കാലുകൾക്കിടയിലായി തുത്മോസ് സ്ഥാപിച്ച സ്വപ്ന ശിലയിൽ ഈ സംഭവത്തെ കുറിച്ച് ഹൈറോഗ്ലിഫിൿസ് ലിപിയിൽ വിവരിച്ചിട്ടുണ്ട്.
പിന്നീട് റംസ്സെസ് രണ്ടാമൻ ഫറവോ രണ്ടാംഘട്ട ഉദ്ഖനനം ഏറ്റെടുത്തിരിക്കണം എന്നും കരുതുന്നു.
ആധുനിക കാലഘട്ടത്തിൽ പുരാവസ്തു ഉദ്ഖനനം നടക്കുന്നത് എ.ഡി 1817ലാണ്.
ഇറ്റാലിയൻ പുരാവസ്തുശാസ്ത്രജ്ഞനായ ഗിയോവാനി ബാറ്റിസ്റ്റ കാവിഗ്ലിയയുടെ നേതൃത്വത്തിൽ സ്ഫിങ്ക്സിന്റെ മാറ് വരെയുള്ള ഭാഗം മണ്ണിൽനിന്നും വീണ്ടെടുത്തു.
1925 നും 1936നും ഇടയിലാണ് സ്ഫിങ്ക്സിന്റെ മൊത്തമായും വീണ്ടെടുക്കുന്നത്.
എമിലി ബറൈസ് എന്ന ഈജിപ്റ്റോളജിസ്റ്റിന്റെ നേതൃത്വത്തിലായിരുന്നു അത്.
അവലംബം പുറത്തേക്കുള്ള കണ്ണികൾ Great Sphinx of Giza എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Riddle of the Sphinx Egyptian and Greek Sphinxes Archived 2008-12-11 at the Wayback Machine .
Egypt—The Lost Civilization Theory Archived 2011-07-17 at the Wayback Machine .
The Sphinx's Nose What happened to the Sphinx's nose?
Archived 2014-05-16 at the Wayback Machine .
Sphinx photo gallery
ഗിസെപ്പോ കൊളംബോ
ഗിസെപ്പോ കൊളംബോ , (പാഡുവ 1920, ഒക്ടോബർ 2,  - പാഡുവ 1984, ഫെബ്രുവരി 20) ഇറ്റലിയിലെ പാഡുവ സർവ്വകലാശാലയിലെ ഒരു ഇറ്റാലിയൻ ശാസ്ത്രജ്ഞൻ, ഗണിതശാസ്ത്രജ്ഞൻ , എഞ്ചിനീയർ എന്നീ നിലകളിൽ പ്രവർത്തിച്ചിരുന്ന വ്യക്തിയായിരുന്നു.
ബെപ്പി കൊളംബോ എന്ന വിളിപ്പേരിലാണ് അദ്ദേഹം കൂടുതലായി അറിയപ്പെട്ടിരുന്നത്.
ഗിസലെ ഹാലിമി ഇംഗ്ലീഷ് വിലാസം https://ml.wikipedia.org/wiki/Gis%C3%A8le_Halimi
ടുണീഷ്യൻ-ഫ്രഞ്ച് അഭിഭാഷകയും ഫെമിനിസ്റ്റും ലേഖനരചയിതാവുമായിരുന്നു ഗിസോൾ ഹാലിമി (ജനനം സീസ ഗിസലെ എലിസ് തസെബ്; 27 ജൂലൈ 1927 - 28 ജൂലൈ 2020).
1927 ജൂലൈ 27 ന് ടുണീഷ്യയിലെ ലാ ഗൗലറ്റിൽ ഒരു ജൂത അമ്മയുടെയും ബെർബർ പിതാവിന്റെയും മകളായി ഹാലിമി ജനിച്ചു.
ടുണീസിലെ ഒരു ഫ്രഞ്ച് ലൈസിയിൽ നിന്ന് വിദ്യാഭ്യാസം നേടിയ അവർ പിന്നീട് പാരീസ് സർവകലാശാലയിൽ ചേർന്നു.
നിയമത്തിലും തത്ത്വചിന്തയിലും ബിരുദം നേടി.
അവരുടെ കുട്ടിക്കാലവും ഒരു ജൂത-മുസ്ലീം സ്വത്വത്തെ സമന്വയിപ്പിക്കുന്ന രീതികളും അവരുടെ ഓർമ്മക്കുറിപ്പായ ലെ ലൈറ്റ് ഡി ലോറഞ്ചറിൽ ചർച്ചചെയ്യുന്നു.
അവർ ആദ്യം പോൾ ഹാലിമിയെയും പിന്നീട് ക്ലൗഡ് ഫോക്സിനെയും വിവാഹം കഴിച്ചു.
തന്റെ 93-ാം ജന്മദിനത്തിന് തൊട്ടടുത്ത ദിവസം 2020 ജൂലൈ 28 ന് അവർ മരിച്ചു.
1948-ൽ ഹാലിമി അഭിഭാഷകയായി യോഗ്യത നേടി.
ടുണിസ് ബാറിൽ എട്ട് വർഷത്തിന് ശേഷം പരിശീലനത്തിന് 1956-ൽ പാരീസ് ബാറിലേയ്ക്ക് മാറി.
അൾജീരിയൻ നാഷണൽ ലിബറേഷൻ ഫ്രണ്ടിന്റെ ഉപദേഷ്ടാവായി അവർ പ്രവർത്തിച്ചു.
അവയിൽ പ്രധാനപ്പെട്ടത് 1960 ൽ ആക്ടിവിസ്റ്റ് ജമില ബൗപാച്ചയെ , ഫ്രഞ്ച് സൈനികർ ബലാത്സംഗം ചെയ്യപ്പെടുകയും പീഡിപ്പിക്കപ്പെടുകയും ചെയ്ത കേസായിരുന്നു.
അവരുടെ കേസ് വാദിക്കാൻ 1961 ൽ അവർ ഒരു പുസ്തകം എഴുതി.
ബാസ്‌ക് രാജ്യത്ത് സംഘർഷത്തിനിടെ നടന്ന കുറ്റകൃത്യങ്ങളിൽ ആരോപണവിധേയരായ ബാസ്‌ക് വ്യക്തികളെയും അവർ ന്യായീകരിച്ചു.
കൂടാതെ സ്ത്രീകളുടെ പ്രശ്നങ്ങളുമായി ബന്ധപ്പെട്ട പല കേസുകളിലും ഉപദേശം നടത്തിയിരുന്നു.
1972 ലെ ബോബിഗ്നി അലസിപ്പിക്കൽ വിചാരണ (ബലാത്സംഗത്തിന് ശേഷം ഗർഭച്ഛിദ്രം നടത്തിയെന്ന് ആരോപിക്കപ്പെടുന്ന 17 വയസുകാരിയുടെ) പോലുള്ളവ ദേശീയ ശ്രദ്ധ ആകർഷിച്ചു.
1967-ൽ, വിയറ്റ്നാമിലെ അമേരിക്കൻ സൈനിക നടപടികളെ കുറിച്ച് അന്വേഷിക്കുന്നതിനും വിലയിരുത്തുന്നതിനുമായി ബെർട്രാൻഡ് റസ്സലും ജീൻ-പോൾ സാർത്രും ചേർന്ന് ആരംഭിച്ച റസ്സൽ ട്രിബ്യൂണലിന് അവർ അധ്യക്ഷയായി.
1971-ൽ, നിയമവിരുദ്ധമായ ഗർഭഛിദ്രം നടത്തിയെന്ന് സമ്മതിച്ച് 343 മാനിഫെസ്റ്റോയിൽ ഒപ്പിട്ട സ്ത്രീകളെ സംരക്ഷിക്കുന്നതിനായി അവർ ചോയിസിർ എന്ന ഫെമിനിസ്റ്റ് ഗ്രൂപ്പ് സ്ഥാപിച്ചു.
1972-ൽ ചോയിസിർ സ്വയം ഒരു വ്യക്തമായ പരിഷ്കരണവാദി സംഘടനയായി രൂപപ്പെട്ടു.
1974-ൽ സിമോൺ വെയിൽ നടത്തിയ ഗർഭനിരോധനവും ഗർഭഛിദ്രവും അനുവദിക്കുന്ന നിയമം പാസാക്കുന്നതിനെ ഈ പ്രചാരണം വളരെയധികം സ്വാധീനിച്ചു.
1981-ൽ അവർ ഫ്രഞ്ച് നാഷണൽ അസംബ്ലിയിലേക്ക് തിരഞ്ഞെടുക്കപ്പെട്ടു.
ഒരു സ്വതന്ത്ര സോഷ്യലിസ്റ്റായി കൂടാതെ 1984 വരെ ഇസെറിന്റെ ഡെപ്യൂട്ടി ആയിരുന്നു.
1985 നും 1987 നും ഇടയിൽ അവർ യുനെസ്കോയുടെ ഫ്രഞ്ച് ലെഗേറ്റായിരുന്നു.
1998-ൽ അവർ ATTAC ന്റെ സ്ഥാപക അംഗമായിരുന്നു.
അടിക്കുറിപ്പുകൾ അവലംബം An unlikely alliance .
The Guardian , 12 August 2003.
Accessed 2011-01-15.
French Wikipedia entry .
കൂടുതൽ വായനയ്ക്ക് General Paul Aussaresses, The Battle of the Casbah: Terrorism and Counter-Terrorism in Algeria, 1955-1957 .
(New York: Enigma Books, 2010) ISBN 9781929631308 .
Natalie Edwards, The Autobiographies of Julia Kristeva, Gisèle Halimi, Assia Djebar and Hélène Cixous : beyond "I" versus "we" .
(Chicago: Northwestern University, 2005) ISBN 0542173042 .
Gisèle Halimi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗില്ലെൻ, നോർത്തേൺ ടെറിട്ടറി ഇംഗ്ലീഷ് വിലാസം https://ml.wikipedia.org/wiki/Gillen,_Northern_Territory
ഓസ്‌ട്രേലിയയിലെ നോർത്തേൺ ടെറിട്ടറിയിലെ ആലീസ് സ്പ്രിംഗ്സ് നഗരത്തിന്റെ പ്രാന്തപ്രദേശമാണ് ഗില്ലെൻ .
ക്ഡൊണെൽ റേഞ്ചുകളിലെ എഫ്ജെ ഗില്ലെൻ, എംടി ഗില്ലൻ എന്നിവരുടെ പേരാണ് പ്രാന്തപ്രദേശത്തിന് പേര് നൽകിയിരിക്കുന്നത്.
ആത്യന്തികമായി 1892-ൽ ആലീസ് സ്പ്രിംഗ്സിലെ ടെലിഗ്രാഫിസ്റ്റും സ്റ്റേഷൻ മാസ്റ്ററുമായിരുന്ന നരവംശശാസ്ത്രജ്ഞൻ ഫ്രാൻസിസ് ജെയിംസ് ഗില്ലനിൽ നിന്ന് ഉരുത്തിരിഞ്ഞു.
2007 ഏപ്രിൽ 8-നാണ് പ്രാന്തപ്രദേശത്തിന്റെ പേര് നൽകിയത്.
അതിർത്തികൾ 2007 മാർച്ച് 8ന് അംഗീകരിച്ചു.
സെൻട്രൽ ഓസ്‌ട്രേലിയൻ ഏവിയേഷൻ മ്യൂസിയം സ്ഥിതിചെയ്യുന്നത് ഇവിടെയാണ്.
ഗില്ലെർമോ ലാസോ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2021 ഏപ്രിൽ മുതൽ തുടരുന്നു.
1955 നവംബർ 16 ന് ഗ്വായാക്വിലിൽ ജനിച്ച ഗില്ലെർമോ ലാസോ മെൻഡോസ 2021 മെയ് 24 മുതൽ ഇക്വഡോർ റിപ്പബ്ലിക്കിന്റെ പ്രസിഡന്റാണ്.
ഗിവ് ഇറ്റ് അപ്
സാമ്പത്തികമായി മുന്നിൽ നിൽക്കുന്നവരെ പാചകവാതക സബ്സിഡി ഒഴിവാക്കാൻ പ്രെരിപ്പിക്കുന്ന ഗിവ് ഇറ്റ് അപ് പദ്ധതി വിജയകരമായതേടെ ഇതിൽ നിന്നുള്ള നേട്ടം ദരിദ്രരിൽ എത്തിക്കാനുള്ള പ്രധാനമന്ത്രി ഉജ്വാലയോജനയ്ക്ക് കേന്ദ്ര സർക്കാർ തുടക്കം കുറിച്ചു.
ഗിവ് ഇറ്റ് അപ് പദ്ധതിയിലൂടെ 1.13 കോടി പേർ സബ്സിഡി വേണ്ടെന്ന് വെച്ചു.
ചരനക്ഷത്രം ഇംഗ്ലീഷ് വിലാസം https://ml.wikipedia.org/wiki/Variable_star
ചുരുങ്ങിയ കാലയളവിൽ ഒരു നക്ഷത്രത്തിന്റെ പ്രഭയുടെ അളവിൽ കാര്യമായ വ്യത്യാസം വരുന്നുണ്ടെങ്കിൽ അത്തരം നക്ഷത്രത്തെ ചര നക്ഷത്രം (variable star) എന്നു വിളിക്കുന്നു.
പ്രഭയുടെ അളവിൽ വ്യത്യാസം വരുന്നത് ആ നക്ഷത്രത്തിന്റെ പരിണാമത്തിന്റെ ഫലമായോ അല്ലെങ്കിൽ ആ നക്ഷത്രത്തോട് ചേർന്ന് കിടക്കുന്ന മറ്റു ഖഗോള വസ്തുകൾ സൃഷ്ടിക്കുന്ന എന്തെങ്കിലും പ്രതിഭാസം മൂലമോ ആകാം.
ചരക്കു സേവന നികുതി (ഇന്ത്യ) ഇംഗ്ലീഷ് വിലാസം https://ml.wikipedia.org/wiki/Goods_and_Services_Tax_(India) ഇന്ത്യയിൽ ജിഎസ്‌ടി The President Launching Goods and Services Tax (GST) on 1st July 2017 ഒറ്റനോട്ടത്തിൽ ജി.എസ്.ടി നിലവിൽ വന്നത് 2017 ജൂലൈ 1 കേന്ദ്ര ഗവൺമെൻറും സംസ്ഥാന ഗവൺമെൻ്റുകളും ചുമത്തിയിരുന്ന വിവിധ പരോക്ഷ നികുതികളെ ലയിപ്പിച്ച് 2017 ജൂലൈ ഒന്നു മുതൽ ഇന്ത്യയിൽ നിലവിൽ വന്ന ഏകീകൃത പരോക്ഷ നികുതി സമ്പ്രദായമാണ് ചരക്കു സേവന നികുതി (Goods and Service Tax - GST) ഉത്പാദനം മുതൽ ഉപഭോഗം വരെയുള്ള എല്ലാ ഘട്ടങ്ങളിലും ചുമത്തപ്പെടുകയും ഓരോ ഘട്ടത്തിലും അടച്ച നികുതി കുറവ് ചെയ്ത് അടയ്ക്കാവുന്നതുമായ നികുതിയാണിത്.
ജി.എസ്.ടി നിലവിൽ കൊണ്ടുവന്ന ഭരണഘടന ഭേദഗതി- 101-ആം ഭേദഗതി(2016) 101-ആം ഭേദഗതി ബിൽ പാസാക്കാൻ പാർലമെൻറിലെ ഇരു സഭകളിലും പ്രത്യേക ഭൂരിപക്ഷത്തോടൊപ്പം പകുതി സംസ്ഥാനങ്ങളുടെ അംഗീകാരവും വേണ്ടിയിരുന്നു.